钦定古今图书集成/明伦汇编/氏族典/第245卷 > 张孝直
## 钦定古今图书集成/明伦汇编/氏族典/第245卷 > 张孝直

按《万姓统谱》：“孝直字英甫，临川人。性孝友，恬于利欲。
受学象山之门，信所自见。所据者实有《易》《书》《诗》《语》《孟》
《中庸口义》五十馀篇，心所未安，虽伊、洛诸儒，议论亦不苟同。领袖郡学，诱掖后进，士论翕然归重。与章从
轩、蔡介轩讲论，终日忘倦，多所发明。卒，年七十七。又
有所著《要言》《浑象原意》《杂诗》等藏于家。”